
R A P O R T

asupra propunerii legislative pentru modificarea şi completarea unor dispoziţii din Codul Penal privind săvârşirea infracţiunii de omor, ce constituie un pericol la adresa societăţii.



Cu adresa nr.177 din 15 mai 2000, înregistrat sub nr.490/XVIII/11 din 15 mai 2000, Secretarul General al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare în fond, propunerea legislativă menţionată mai sus.



În şedinţa din 21 iunie 2000, Comisia juridică, de disciplină şi imunităţi a examinat propunerea legislativă şi a hotărât, cu majoritate de voturi, să propună Plenului Camerei Deputaţilor respingerea acestei iniţiative legislative, pentru următoarele considerente:



1. Pedeapsa cu moartea are caracter neconstituţional, contravenind dispoziţiei exprese din art.22 alin.(3) din Constituţia României;



2. Transferul pedepsei pentru infracţiunea consumată, la cazuri privind săvârşite tentativei, nu este o soluţie echilibrată, putând determina consecinţe neprevăzute;



3. Infracţiunea trebuie analizată ca rezultat praeterintenţional şi este necesar să se constate existenţa unei intenţii directe sau indirecte la săvârşirea faptei prevăzute de legea penală.



Cu Avizul nr.513/10.05.2000, Consiliul Legislativ a avizat negativ propunerea legislativă.



Având în vedere conţinutul juridic şi obiectul reglementării, propunerea legislativă face parte din categoria legilor organice.



P R E S E D I N T E,                                  SECRETAR,

                  Emil Teodor Popescu                            Nicolae Grădinaru

red. consilier

        Sorin Rânjea

